Diari Oficial de la Generalitat Valenciana


Sumari del DOGV 5618, del 15-10-2007 (2007/12792)

ORDE de 4 d'octubre de 2007, del conseller de Presidència i vicepresident primer del Consell, per la qual es convoquen subvencions destinades a la promoció institucional, estudis i esdeveniments d'interés local en municipis de la Comunitat Valenciana en l'exercici 2007 i s'aproven les bases reguladores de la convocatòria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5618

Data del DOGV
:   15-10-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/12394


Data del document
:   04-10-2007

Organisme emissor
:   Conselleria de Presidència

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * campanya de sensibilització
    * suport econòmic
    * administració local

ORDE de 4 d'octubre de 2007, del conseller de Presidència i vicepresident primer del Consell, per la qual es convoquen subvencions destinades a la promoció institucional, estudis i esdeveniments d'interés local en municipis de la Comunitat Valenciana en l'exercici 2007 i s'aproven les bases reguladores de la convocatòria. [2007/12564]
La cohesió territorial constituïx un principi que informa el nostre ordenament jurídic. Així, la Constitució Espanyola en l'article 138 consagra el principi de solidaritat i equilibri territorial i establix que este s'aconseguix vetlant per l'establiment d'un equilibri econòmic, adequat i just entre les diverses parts del territori espanyol. També la Comunitat Valenciana, en l'exercici de les seues competències, ha de vetlar per la realització dins del seu propi territori dels principis de solidaritat i cohesió territorial.
La política de la Generalitat s'inscriu en la línia de foment de les entitats locals del nostre àmbit territorial, en especial dels municipis i entitats amb menor població i amb menors recursos financers.
Sense cap dubte els municipis i les entitats locals menors exercixen un paper fonamental en la cohesió territorial i en la prestació de servicis públics essencials als ciutadans, per la qual cosa es consideren prioritàries les polítiques públiques que tracten d'impulsar d'una forma real i efectiva els seus actuals sistemes de finançament.
Per a això, la Llei 11/2006 de 27 de desembre de pressupostos de la Generalitat per a 2007, contempla l'existència d'una línia pressupostària destinada al finançament de despeses corrents amb independència de les altres línies existents per a tots els departaments del Consell.
La Generalitat, en el marc de les actuacions de suport i foment del municipi i les entitats locals menors instrumenta esta subvenció, inclosa en el Fons de Cohesió Territorial de la Comunitat Valenciana, d'acord amb els principis d'objectivitat, transparència, lliure concurrència i ple respecte a l'autonomia i suficiència financera dels ens locals i solidaritat.
Per això, d'acord amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de desplegament de la dita llei, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, el Decret 92/2007, de 6 de juliol, del Consell, pel qual s'establix l'estructura orgàniques bàsica de la Presidència i de les conselleries de la Generalitat, el Decret 115/2007, de 27 de juliol, del Consell, pel qual s'aprova el Reglament Orgànic i Funcional de la Presidència de la Generalitat i el de la conselleria de Presidència.
ORDENE
Primer. Convocatòria
Convocar les subvencions per al foment de la promoció institucional, estudis i esdeveniments d'interés local dels municipis de la Comunitat Valenciana.
L'import global màxim destinat a finançar les dites subvencions puja a 3.535.040,90 euros, a càrrec de la línia de subvenció T4230000 inclosa en el programa 124.20 del pressupost de la Generalitat destinat a la coordinació i relacions financeres amb ens territorials.
Segon. Bases
Aprovar les bases per les quals es regula la convocatòria de subvencions als xicotets municipis i entitats locals menors de la Comunitat Valenciana, model de sol·licitud i documents complementaris que s'inclouen com a annex a esta resolució.
Contra la present resolució, que posa fi a la via administrativa, es podrà interposar un recurs contenciós administratiu davant de la Sala Contenciosa Administrativa de Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, podent efectuar-se requeriment previ davant de l'òrgan competent en el termini de dos mesos comptats des de la seua publicació, tot això de conformitat amb el que establixen els articles 10, 44, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 4 d'octubre de 2007
El conseller de Presidència i vicepresident primer del Consell,
VICENTE RAMBLA MOMPLET
ANNEX I
Bases de la convocatòria de les subvencions destinades a la promoció institucional, estudis i esdeveniments d'interés local en municipis de la Comunitat Valenciana per a l'exercici 2007
Primera. Objectius
La present convocatòria té com a objectius coadjuvar al desenvolupament integral dels municipis de la Comunitat Valenciana, a través del finançament d'accions de promoció institucional, estudis i esdeveniments d'interés local.
Segona. Beneficiaris
Podran ser beneficiaris del present programa de subvencions tots els ajuntaments i entitats locals menors de la Comunitat Valenciana que excedisquen de 1.500 habitants i no superen els 5.000 habitants, d'acord amb les xifres oficials resultants de l'última revisió del padró municipal, declarades oficials pel Reial Decret 1627/2006 (publicat en BOE núm. 312, de 30 de desembre de 2006).
Els beneficiaris de les subvencions hauran de reunir els requisits establits en l'article 13 de la Llei 38/2003, de 17 de novembre, General de Subvencions.
Tercera. Actuacions subvencionables
Seran subvencionables a través del programa de subvencions que la present convocatòria regula, les despeses derivades de la realització d'actuacions, elaboració d'estudis i celebració d'esdeveniments que contribuïsquen a potenciar la promoció institucional dels municipis, la realització d'estudis sobre qüestions d'interés municipal i la realització d'esdeveniments d'interés local.
No seran subvencionables, de conformitat amb les presents bases, les despeses relatives a inversions reals, adquisició d'elements d'immobilitzat material i en general tots aquells que tinguen la naturalesa de despeses de capital. Tampoc seran objecte de la present subvenció les despeses derivades del consum d'energia elèctrica i altres subministraments anàlegs, així com les despeses d'oficina.
Quarta. Formalització de sol·licituds i termini de presentació
1. El termini per a la presentació de sol·licituds serà de 15 dies des de l'endemà de la publicació de la present orde en el Diari Oficial de la Comunitat Valenciana. L'incompliment d'este termini determinarà la inadmissió de la sol·licitud.
2. La sol·licitud de subvencions, acompanyada de la documentació requerida es formularà en el model oficial que figura com a annex I d'esta orde i anirà dirigida a la Secretaria Autonòmica de Cohesió Territorial, plaça de Nules, 2. 46961 València.
3. La sol·licitud podrà presentar-se en qualsevol dels llocs establits en l'article 38.4 de la Llei 30/1992, de Règim Jurídic de les Administracions Públiques i Procediment Administratiu Comú.
4. La dita sol·licitud es presentarà firmada per l'alcalde-president, amb el segell de la corporació, en el model que figura com a document 1 de l'annex II de la present orde i anirà acompanyada de la documentació següent:
a) Resum del pressupost de l'exercici corrent (classificació econòmica a nivell de capítol) si ha sigut aprovat, i en cas contrari, del pressupost prorrogat de l'exercici anterior (document 2 de l'annex II).
b) Resolució d'alcaldia en què se sol·licite la subvenció.
c) Memòria explicativa de les actuacions a realitzar, acompanyada de:
- en el cas que l'actuació per a la que se sol·licita subvenció no s'haja realitzat, un pressupost de la despesa o factures pro forma.
- en el cas que l'actuació per a la que se sol·licita subvenció ja s'haja realitzat, procedirà la presentació de la documentació justificativa de la despesa d'acord amb el que disposa la base deu de la present orde.
d) Certificació expedida pel secretari de la corporació que l'entitat local no està sotmesa a cap de les prohibicions per a obtindre la condició de beneficiari assenyalades en l'apartat 2 de l'article 13 de la Llei 38/2003, de 17 de novembre, General de Subvencions. La dita circumstància podrà acreditar-se així mateix per qualsevol dels mitjans establits en l'article 13.7 de la Llei 38/2003, de 17 de novembre, General de Subvencions i concordants del seu reglament.
5. Haurà de constar necessàriament en la sol·licitud de subvencions:
a) Breu descripció de l'actuació per a la qual se sol·licita l'ajuda.
b) Cost de l'actuació IVA inclòs i ajuda sol·licitada a través del present programa, així com altres subvencions concedides.
c) Que l'actuació s'executa a càrrec del pressupost de l'exercici 2007, així com la seua forma o sistema de finançament.
d) Compromís de l'ajuntament d'aportar aquella part de l'import total de l'actuació que no cobrisca la subvenció concedida i no haja sigut finançada d'una altra manera.
e) Compromís de donar l'adequada publicitat del finançament de l'actuació a través d'esta ajuda.
6. No serà necessària la presentació de la documentació exigida en els apartats a) i d) del punt 4 del present article en cas d'haver-se presentat correctament esta en convocatòries anteriors de subvencions de la Vicepresidència de la Generalitat durant l'any 2007.
7. La present subvenció serà incompatible amb la percepció d'altres subvencions concedides per als mateixos fins i actuacions.
Cinquena. Instrucció
1. L'òrgan competent per a l'ordenació i instrucció del procediment serà la Direcció General de Cohesió Territorial.
2. Si la sol·licitud no reunix els requisits i documents que s'assenyalen en la base quarta es requerirà a l'interessat perquè, en un termini de 10 dies, esmene la falta o adjunte els documents preceptius, amb indicació que, si així no ho fera, se li tindrà per desistit de la seua petició prèvia resolució d'acord amb l'article 71, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
3. Per a l'estudi i valoració de les sol·licituds presentades pels municipis i entitats locals menors es constituirà una comissió avaluadora presidida per la secretària autonòmica de Cohesió Territorial, i integrada pel director general de Cohesió Territorial, el cap d'àrea de la Direcció General de Cohesió Territorial, el cap del servici d'Organització Territorial i Coordinació, més dos vocals designats per la secretària autonòmica. La comissió elaborarà una proposta en relació amb l'aprovació o denegació de les mateixes sol·licituds presentades pels municipis, així com sobre els projectes seleccionats i l'assignació de quantitats a cada una d'estes.
Sisena. Criteris per a la concessió
Per a la concessió o denegació les subvencions, en règim de pública concurrència, així com per a la determinació del percentatge d'esta, es tindran en compte els aspectes següents:
a) Efectes que l'actuació proposada pot representar per a la promoció de la imatge municipal i dels valors autòctons de la localitat, així com vinculació dels possibles estudis a actuacions de notori interés municipal. Fins a 5 punts.
b) Quantia de l'actuació. Fins a 5 punts.
c) Recursos pressupostaris existents. Fins a 5 punts.
d) Viabilitat de l'actuació proposada. Fins a 5 punts.
Setena. Resolució de les sol·licituds
1. El termini màxim per a resoldre i notificar les sol·licituds serà de dos mesos comptats des de la publicació de la present convocatòria, transcorregut el qual sense que s'haja dictat una resolució expressa podran entendre's estes desestimades. La resolució, expressa o presumpta, posarà fi a la via administrativa, i s'aplicarà requeriment a què fa referència l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.
2. L'òrgan competent per a la resolució dels expedients és el conseller de Presidència i vicepresident primer del Consell.
3. L'eficàcia de la concessió de l'ajuda quedarà supeditada al compliment dels termes i condicions de la concessió. La no-presentació de la justificació de la despesa en el termini fixat donarà lloc al desistiment sense efectes de la concessió de la subvenció amb audiència prèvia de l'interessat. Podrà modificar-se la resolució de la concessió si en el mateix termini fixat per a la justificació s'alteraren les condicions que van determinar la concessió, així com l'obtenció concurrent de subvencions atorgades per altres administracions o ens públics o privats, quan superen el cost total de l'actuació a realitzar.
4. La resolució es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la seua publicitat se subjectarà al que disposa l'article 18 de la Llei 38/2003, de 17 de novembre, General de Subvencions.
Huitena. Quantia de les subvencions
La quantia de les subvencions serà determinada per mitjà de l'aplicació dels criteris de selecció establits en la base sisena i podrà aconseguir fins al 100% del cost elegible de l'actuació que serà el cost subvencionable de l'actuació, definit en els termes establits en l'article 31 de la Llei 38/2003, General de Subvencions.
La quantia màxima a percebre pels municipis es xifra en 50.000 euros.
Novena. Procediment de pagament
Pagament total a la justificació del compliment dels requisits establits.
Deu. Justificació de la subvenció
1. Dins del termini establit a este efecte, el beneficiari haurà de justificar la realització de la despesa per a l'actuació de la qual li va ser concedida l'ajuda, a l'efecte de poder-li lliurar les quantitats corresponents, i s'haurà de dur a terme en els següents termes i d'acord amb el que disposa la resolució de concessió.
2. Es presentarà:
- Certificació de la despesa subvencionada, segons el model expressat en l'annex II d'esta orde.
- Còpia compulsada de les factures reglamentàries, segons la normativa vigent.
3. La documentació justificada de la despesa podrà remetre's fins al dia 30 de novembre de 2007, sense perjuí del que disposa la base quarta.
4. L'ajuda concedida es veurà reduïda proporcionalment en el cas que la justificació de les despeses realitzades no abast la quantia assenyalada.
5. La no-presentació de la justificació de la despesa en el termini fixat donarà lloc a la pèrdua de la subvenció i consegüent revocació. En la tramitació del procediment es garantirà en tot cas l'audiència de l'interessat.
6. Per a fer efectiu el pagament de les subvencions concedides, els beneficiaris hauran d'acreditar l'entitat financera a què procedisca efectuar els pagaments per transferència, indicant les dades de l'entitat financera, la sucursal i el número de compte corrent, junt amb les seues respectives claus numèriques, tot això per mitjà de la formalització de la corresponent fitxa de manteniment de tercers (altes d'entitat de crèdit) que figura com a document 3 en l'annex II de la present convocatòria de subvencions.
7. La justificació de la subvenció haurà de complir amb els requisits establits en l'article 30 de la Llei General de Subvencions 38/2003.
Onze. Obligacions dels beneficiaris
Els beneficiaris d'estes subvencions estaran subjectes a les obligacions derivades del contingut de les presents bases, de la resolució de concessions de la subvenció i, en general de la normativa vigent que se li aplique. En tot cas són obligacions dels municipis beneficiats les establides en l'article 14 de la Llei 38/2003, de 17 de novembre, General de Subvencions.
Dotze. Revisió d'expedients
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o part de la quantitat percebuda més els corresponents interessos de demora.
2. En els dits casos es procedirà la incoació de l'oportú expedient que amb audiència prèvia del municipi interessat, serà resolt pel conseller de Presidència i vicepresident primer del Consell.
3. El falsejament o ocultació de dades i documents en tant que afecten substancialment la concessió i lliurament de fons públics, donarà lloc a responsabilitat en l'orde jurisdiccional competent.
Tretze. Règim jurídic aplicable
En tot el no previst en esta resolució els municipis beneficiaris se sotmetran al que establix la Llei d'Hisenda Pública de la Generalitat Valenciana, la Llei de Pressupostos de la Generalitat per a l'exercici 2007, la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i la resta de normativa aplicable.
Catorze. Acceptació de les bases
La participació en la present convocatòria implica l'acceptació de les bases que la regulen.